כריסטינה צ'ונג

כריסטינה צ'ונג (באנגלית: Christina Chong; נולדה ב-1 בינואר 1983) היא שחקנית אנגלייה. היא הופיעה בתפקידים בולטים בקולנוע ובטלוויזיה, בהם בסדרות "מונרו", "שחיתות", "Halo: Nightfall", "מראה שחורה", "דוקטור הו", ו-"24: לחיות יום נוסף".

ביוגרפיה
צ'ונג נולדה ברובע אנפילד שבלונדון, לאב סיני ולאם אנגלייה. היא גדלה במשפחה של שישה ילדים בברוקסבורן שבהרטפורדשייר מצפון ללונדון. אחר שהוריה נפרדו, היא עברה עם אמה ושלושה מאחיה ללונגרידג' שבלנקשייר, עיר הולדתה של אמה. צ'ונג החלה לרקוד בגיל ארבע, ולמדה בבית הספר למחול סאטקליף בלונגרידג'. בגיל 14 התקבלה לבית הספר לאמנויות הבמה "Italia Conti Academy of Theatre Arts" בלונדון, וסיימה את הלימודים אחרי חמש שנים. אחרי סיום הלימודים לוהקה למחזמר "אאידה" של אלטון ג'ון שהועלה בעיר ברלין. עם זאת פציעה גרמה לקיצור הקריירה שלה בתיאטרון המוזיקלי והיא פנתה לתחום המשחק. את הכשרתה המקצועית רכשה במכון לי סטרסברג לתיאטרון ולקולנוע בניו יורק שם למדה במשך 18 חודשים. אחרי שחזרה ללונדון התקשתה בתחילה למצוא עבודה כשחקנית, וקיבלה רק תפקידי משנה קטנים והופעות בפרסומות. כדי להתפרנס היא לימדה משחק בביתי ספר והייתה שותפה במסעדה הסינית של אביה "Harpenden" בהרטפורדשייר.

ב-2011 הייתה נקודת הפריצה של צ'ונג בתפקידי משנה בסרטים  ו"ג'וני אינגליש חוזר", ובפרק בסדרת הטלוויזיה "דוקטור הו". כמו כן שיחקה בתפקיד קבוע בסדרה הרפואית "מונרו". בשלוש השנים הבאות הופיעה בתפקידי אורח או בתפקידים קבועים במספר סדרות טלוויזיה בריטיות ואמריקאיות.

ב-2015 שיחקה צ'ונג בעונה השנייה של הסדרה "דומיניון" של רשת SyFy בתפקיד זואי הולוויי, שהופכת למנהיגת המרד של המעמדות הנמוכים בעיר.

צ'ונג לוהקה לתפקיד קטן בסרט "מלחמת הכוכבים - פרק 7: הכוח מתעורר", אבל הסצנות בהשתתפותה קוצצו, והיא לא הופיעה בגרסה הסופית.

פילמוגרפיה
 שנה שם שם באנגלית תפקיד הערות 2008 Chemical Wedding מיי-לינג 2008 Freakdog יושימי 2010 Legacy: Black Ops ג'יין 2011 דוקטור הו Doctor Who לורנה באקט בפרק "A Good Man Goes to War" W.E. טנטן ג'וני אינגליש חוזר Johnny English Reborn ברברה 2011–2012 מונרו Monroe שרה ויטני סדרת טלוויזיה 2012 וייטצ'אפל Whitechapel ליזה פפר סדרת טלוויזיה (2 פרקים) חקירה רגישה Case Sensitive הבלשית אמבר ויליאמס בפרק " The Other Half Lives" 2013 מראה שחורה Black Mirror טמזין בפרק "הרגע של וולדו" האנשים הלא נכונים The Wrong Mans מיי וו 3 פרקים2014 Halo Halo: Nightfall מאסר סדרת טלוויזיה 24: לחיות יום נוסף 24: Live Another Day מריאנה מיני-סדרה2014, 2021 שחיתות Line of Duty ניקולה "ניקי" רוג'רסון 6 פרקים 2015 דומיניון Dominion זואי סדרת טלוויזיה ערב חג המולד Christmas Eve קארן 2016 Of Kings and Prophets רצפה סדרת טלוויזיה 2017 התנהגות חולנית Ill Behaviour קירה מיני-סדרה 2018בקו האש Bulletproof נל מקברייד סדרת טלוויזיה; 6 פרקים 2019 Heirs of the Night קלבינה סדרת טלוויזיה 2021 טום וג'רי Tom and Jerry לולה 2022 מסע בין כוכבים: עולמות חדשים ומשונים Star Trek: Strange New Worlds לא'אן נוניאן סינג סדרת טלוויזיה

קישורים חיצוניים

הערות שוליים

קטגוריה:שחקניות קולנוע וטלוויזיה בריטיות
קטגוריה:אישים ממוצא סיני
קטגוריה:בריטיות שנולדו ב-1983
קטגוריה:בריטים שנולדו ב-1983